DA-kandidaat vir Jhb-burgemeester bekend | Maroela Media
Funzela Ngobeni is die DA se nuwe kandidaat as Johannesburgse burgemeester. (Foto: DA)
Funzele Ngobeni is die DA se nuwe kandidaat vir die pos van Johannesburgse burgemeester.
Ngobeni is sedert verlede jaar die stad se burgemeesterskomiteelid vir finansies, asook die leier van uitvoerende sake in die raad, het die party Dinsdag in 'n verklaring gesê. Hy word beskryf as 'n ervare raadslid.
"Die DA het 'n deeglike keuringsproses gevolg voordat Ngobeni aangewys is. Die party is vol vertroue dat hy die goeie werk van uittredende burgemeester Herman Mashaba gaan voortsit deur dienste meer vaartbelyn en ter verbetering van alle inwoners te maak, sou hy op 28 November as uitvoerende burgemeester van die DA-geleide Johannesburgse metroraad aangewys word," het die party in 'n verklaring gesê.
Die party het Ngobeni met sy benoeming gelukgewens. "Ons gee ons onvoorwaardelike samewerking aan hom in die strewe na 'n verenigde Suid-Afrika vir almal."
burgemeester Funzela Ngobeni Johannesburg
Funzela verdien n kans om te wys dat hy wit en swart gelyke behandeling sal gee, anders sal dit net erger nag raak vir die DA!